38 ຄົນເສຍຊີວິດ ໃນເຫດເຮລີຄອບເຕີຕົກ ທີ່ອັຟການີສຖານ
ປະທານາທິດບໍດີ Hamid Karzai ກ່າວວ່າ ທະຫານຂອງສະຫະລັດ ແລະຂອງອັຟການີສຖານ 38 ຄົນເສຍຊີວິດ ໃນເຫດເຮືອບິນຕົກ.
ປະທານາທິບໍດີອັຟການີສຖານທ່ານ Hamid Karzai ກ່າວວ່າ ທະຫານສະຫະລັດ 31 ຄົນແລະທະຫານອັຟການີສຖານ 7 ຄົນເສຍຊີວິດ ໃນເຫດເຮືອບິນເຮລີຄອບເຕີ ຂອງເນໂຕ້ລໍານຶ່ງ ຕົກລົງໃນແຂວງ Wardak ໃນພາກຕາເວັນອອກຂອງອັຟການີສ ຖານ ບັນດາເຈົ້າໜ້າທີ່ກ່າວວ່າ ເຮືອບິນຕົກໃນເຊົ້າວັນເສົາມື້ນີ້ ນັບວ່າເປັນການເສຍຊີວິດ ຈໍານວນຫລາຍທີ່ສຸດ ໃນເຫດການຄັ້ງນຶ່ງສໍາລັບພວກກໍາລັງນາໆຊາດໃນອັຟການີສ ຖານ ນັບແຕ່ສົງຄາມໄດ້ເລີ້ມຂຶ້ນໃນປີ 2001 ເປັນຕົ້ນມາ ກຸ່ມຕາລີບັນໄດ້ອ້າງເອົາຄວາມຮັບຜິດຊອບໃນການຍິງເຮືອບິນລໍານີ້ຕົກ ແລະກ່າວວ່າ ພວກກໍາລັງຂອງຝ່າຍຕົນ ກໍໄດ້ເສຍຊີວິດໄປ 8 ຄົນເຊ່ນກັນໃນການຍິງຕໍ່ສູ້ກັນນັ້ນ ກຸ່ມເນໂຕ້ໄດ້ຢືນຢັນກ່ຽວກັບເຫດການເຮືອບິນຕົກນີ້ມາກ່ອນ ແຕ່ບໍ່ໃຫ້ລາຍລະອຽດ ກ່ຽວກັບຈໍານວນຜູ້ບາດເຈັບແລະເສຍຊີວິດນັ້ນ ປະທານາທິບໍດີ Karzai ໄດ້ສະແດງຄວາມໂສກເສົ້າເສຍໃຈຂອງທ່ານໄປຍັງປະທານາ ທິບໍດີບາຣັກໂອບາມາແຫ່ງສະຫະລັດແລະໄປຍັງພວກຄອບຄົວພວກທະຫານທີ່ໄດ້ເສຍ ຊີວິດໄປນີ້